Hammerheart

***Hammerheart*** je peti studijski album švedskog ekstremnog metal benda Bathory. Album je 16. aprila 1990. objavila diskografska kuća Noise Records. Album nastavlja tranziciju prethodnog albuma *Blood Fire Death* iz black metala u ono što će poslije postati poznato kao viking metal te se smatra kamenom temeljcem žanra.

## Snimanje 
Bathory je u junu 1989. otišao u studio Heavenshore kako bi snimio svoj peti album. Netom prije početka snimanja groupa je unajmila posebnu opremu za muzičke efekte, no na kraju se njom gotovo uopšte nije koristila. Snimanje albuma bilo je otežano zbog tadašnje ljetne sparine; članovi grupe morali su konstantno držati otvorenima vrata garaže koja je služila kao studio kako ne bi pali u nesvijest zbog vrućine i manjka kisika. Uprkos tome što su na albumu prisutne i akustične muzičke dionice, norveški muzičar Fenriz iz grupe Darkthrone komentirao je kako album "nema nikakve veze s folk metalom". Tokom snimanja albuma, Quorthon je uglavnom slušao opere Richarda Wagnera te je navedeni kompozitor bio jedan od njegovih glavnih muzičkih uzora uopšteno.

Za razliku od prethodnog albuma *Blood Fire Death*, u tekstovima pjesama na *Hammerheartu* nisu prisutne sotonističke aluzije, već teme vezane uz paganizam.

## Omot albuma 
mini|*The Funeral of a Viking*, 1893.
Omot albuma dizajnirali su Quorthon i Julia Schechner te je naslovnica bila preuzeta sa slike Sira Franka Dickseea pod imenom "The Funeral of a Viking" koja prikazuje vikinšku sahranu tokom koje se spaljivao brod na kojem se preminula osoba nalazila. Fotografiju na vinilnoj verziji albuma potpisuju Jörn Böhmer Olsen i Ralf Sörensen. Na stražnjoj strani albuma nalazi se slika sunčevog krsta, što je prouzročilo kontroverze.

## Spisak pjesama 
Remasterirano izdanje albuma iz 2003. spaja petu i šestu pjesmu u jednu.

## Recenzije 
Eduardo Rivadavia, muzički kritičar sa sajta *AllMusic*, dodijelio je albumu četiri od pet zvjezdica te je izjavio kako je *Hammerheart* "nekvalificirani trijumf [ovog] pionirskog švedskog benda", ali također je komentirao kako su Quorthonove vokalne sposobnosti trebale manju doradu. Rivadavia je usto povezao Quorthonov protuhrišćanski svjetonazor sa zločinima black metal scene koje je opisao "zločinima iz mržnje". Fierce s veb-časopisa *vampster* napisao je kako niti jedan drugi bend "nije uspio dostići jedinstvenu vikinšku atmosferu Bathoryjevog *Hammerhearta*" te da niti jedan album nije kompetentniji za titulu viking metala. Komentirao je i da činjenice da je produkcija albuma loša te da "Quorthon jednostavno nije [...] dobar pjevač" "jednostavno ne igraju nikakvu ulogu na ovom albumu. 'Hammerheart' prenosi osjećaje, 'Hammerheart' pruža bezvremensku muziku i 'Hammerheart' je u vlastitoj klasi [...]. To je savršen album".

Fenriz iz grupe Darkthrone izjavio je da je novi Bathoryjev stil iskazan na albumu "izrazito originalan":

## Osoblje 
;Bathory
*Quorthon – vokali, električna i akustična gitara, klavijature, sintesajzeri, specijalni efekti, produkcija, dizajn
*Kothaar – bas-gitara
*Vvornth – bubnjevi

;Ostalo osoblje
* Boss – produkcija
* Julia Schechner – dizajn 
* Sir Frank Dicksee – naslovnica
* Jörn Böhmer Olsen – fotografija
* Ralf Sörensen – fotografija

## Reference 
Kategorija:Albumi iz 1990.
Kategorija:Albumi Bathoryja